Document ID: 32005R0516

ΚΑΝΟΝΙΣΜΌΣ (ΕΚ) αριθ. 516/2005 ΤΗΣ ΕΠΙΤΡΟΠΉΣ
της 31ης Μαρτίου 2005
για τον καθορισμό των μοναδιαίων ποσών των προκαταβολών στις συνεισφορές στην παραγωγή στον τομέα της ζάχαρης για την περίοδο εμπορίας 2004/05
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΚ) αριθ. 1260/2001 του Συμβουλίου, της 19ης Ιουνίου 2001, για την κοινή οργάνωση των αγορών στον τομέα της ζάχαρης (1), και ιδίως το άρθρο 15 παράγραφος 8,
Εκτιμώντας τα ακόλουθα:
(1)
Το άρθρο 6 του κανονισμού (ΕΚ) αριθ. 314/2002 της Επιτροπής, της 20ής Φεβρουαρίου 2002, για τη θέσπιση των λεπτομερειών εφαρμογής του καθεστώτος ποσοστώσεων στον τομέα της ζάχαρης (2) προβλέπει τον καθορισμό, πριν από την 1η Απριλίου, των μοναδιαίων ποσών των προκαταβολών επί των συνεισφορών στην παραγωγή της τρέχουσας περιόδου εμπορίας που θα καταβληθούν από τους παραγωγούς ζάχαρης, ισογλυκόζης και σιροπιού ινουλίνης.
(2)
Η εκτίμηση των συνεισφορών οδηγεί σε ποσά ανώτερα κατά 60 % των ανωτάτων ποσών που αναφέρονται στο άρθρο 15 παράγραφοι 3 και 5 του κανονισμού (ΕΚ) αριθ. 1260/2001 για τη βασική συνεισφορά και για τη συνεισφορά B. Πρέπει, σύμφωνα με το άρθρο 7 παράγραφοι 1 και 2 του κανονισμού (ΕΚ) αριθ. 314/2002, να καθοριστούν οι προκαταβολές της βασικής εισφοράς και της συνεισφοράς B για τη ζάχαρη και το σιρόπι ινουλίνης στο 50 % των σχετικών ανωτάτων ποσών. Σύμφωνα με την παράγραφο 3 του εν λόγω άρθρου, πρέπει να καθοριστεί η προκαταβολή της βασικής συνεισφοράς για την ισογλυκόζη στο 40 % του μοναδιαίου ποσού της βασικής συνεισφοράς που εκτιμάται για τη ζάχαρη.
(3)
Η επιτροπή διαχείρισης της ζάχαρης δε διατύπωσε γνώμη στην προθεσμία που όρισε ο πρόεδρός της,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Τα μοναδιαία ποσά που αναφέρονται στο άρθρο 6 παράγραφος 1 στοιχείο β) του κανονισμού (ΕΚ) αριθ. 314/2002 καθορίζονται για την περίοδο εμπορίας 2004/05, σε:
α)
6,32 ευρώ ανά τόνο λευκής ζάχαρης ως προκαταβολή επί της συνεισφοράς στη βασική παραγωγή για τη ζάχαρη Α και τη ζάχαρη Β·
β)
118,48 ευρώ ανά τόνο λευκής ζάχαρης ως προκαταβολή επί της συνεισφοράς B για τη ζάχαρη Β·
γ)
5,06 ευρώ ανά τόνο ξηράς ουσίας ως προκαταβολή επί της συνεισφοράς στη βασική παραγωγή για την ισογλυκόζη Α και την ισογλυκόζη Β·
δ)
6,32 ευρώ ανά τόνο ξηράς ουσίας ισοδυνάμου ζάχαρης/ισογλυκόζης ως προκαταβολή επί της συνεισφοράς στη βασική παραγωγή για το σιρόπι ινουλίνης Α και το σιρόπι ινουλίνης Β·
ε)
118,48 ευρώ ανά τόνο ξηράς ουσίας ισοδυνάμου ζάχαρης/ισογλυκόζης ως προκαταβολή επί της συνεισφοράς B για το σιρόπι ινουλίνης B.
Άρθρο 2
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 31 Μαρτίου 2005.

Labels: 7
17
15